CELEX: E2016J0021
Language: fi
Date: 2017-10-27 00:00:00
Title: Tuomioistuimen tuomio, annettu 27 päivänä lokakuuta 2017, asiassa E-21/16 – Pascal Nobile vastaan DAS Rechtsschutz-Versicherungs AG (Direktiivi 87/344/ETY – Direktiivin 2009/138/EY 201 artiklan 1 kohdan a alakohta – Oikeusturvavakuutus – Vapaus valita asianajaja)

22.11.2018   
            
            
               FI
            
            
               Euroopan unionin virallinen lehti
            
            
               C 422/9
            
         
      TUOMIOISTUIMEN TUOMIO,
      annettu 27 päivänä lokakuuta 2017,
      asiassa E-21/16
      Pascal Nobile vastaan DAS Rechtsschutz-Versicherungs AG
      
         (Direktiivi 87/344/ETY – Direktiivin 2009/138/EY 201 artiklan 1 kohdan a alakohta – Oikeusturvavakuutus – Vapaus valita asianajaja)
      
      (2018/C 422/07)
      Asiassa E-21/16, Pascal Nobile vastaan DAS Rechtsschutz-Versicherungs AG, Liechtensteinin ruhtinaskunnan muutoksenhakutuomioistuin (Fürstliches Obergericht) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY 201 artiklan 1 kohdan a alakohdan tulkintaa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Benedikt Bogason (ad hoc -tuomari), on antanut 27 päivänä lokakuuta 2017 tuomion, jonka tuomiolauselma on seuraava:
      Direktiivin 2009/138/EY 201 artiklan 1 kohdan a alakohdassa suljetaan oikeusturvavakuutussopimuksista pois sellaiset ehdot, joilla vakuutusyhtiö vapautettaisiin sopimuksen mukaisista velvoitteistaan, jos vakuutettu valtuuttaa asianajajan ajamaan etuaan ilman vakuutusyhtiön suostumusta hetkellä, jolloin vakuutetulla olisi oikeus esittää korvausvaatimus sopimuksen nojalla.